NaiveNeuron/SloPal huggingface dataset:
V. Veteška, podpredseda NR SR: (2003-09-17):
Máte slovo, pán poslanec Hopta. I. Hopta, poslanec: Ja by som plne podporil požiadavky pani poslankyne Sabolovej, pretože naozaj si myslím, že tým budú niektoré vedecké ustanovizne, ako sú vedecké knižnice, ochudobnené. Ale na druhej strane by sme sa mali zamyslieť, ja viem, že je veľmi zložitá ekonomická a sociálna situácia a že sa dotýka aj vydavateľov kníh a časopisov, nad tým, že ak hovoríme, že našou jedinou možnosťou alebo produktom, ktorý môžeme ponúknuť aj Európskej únii, je vzdelaná pracovná sila, či by náhodou nemali sme zvážiť, že 19-percentná daň, DPH, na knihy, na časopisy by nemala byť nižšia. Ja si myslím, že by sme urobili veľmi veľké gesto ak by sme povedali, že knihy a časopisy a noviny trebárs nebudú mať žiadnu DPH, budú ju mať nulovú a že takýmto spôsobom táto vláda podporí aj vzdelanostnú úroveň občanov Slovenskej republiky, pretože netreba sa na druhej strane čudovať tomu, že vydavatelia periodických a i neperiodických publikácií sa bránia tomu, pretože dnes vydať knihu znamená zaplatiť tlačiarni 300 – 400 korún. Ak majú niekoľko povinných výtlačkov a vydávajú niekoľko ročne kníh, tak sa nám to možno nezdá, ale sú to aj desaťtisícové hodnoty. Čiže ja by som sa skôr prihováral za nejakú druhú cestu, že možno nedávať povinné výtlačky za každú cenu, ale umožniť tým vydavateľom, aby tu mali také ekonomické prostredie, aby tieto knihy mohli vydávať alebo aj noviny, časopisy tlačiť za oveľa výhodnejších ekonomických podmienok. Ale ináč v podstate s mnohými názormi, ktoré sú v tomto návrhu zákona uvedené, dá sa súhlasiť, sú logické a myslím, že nájdu podporu tentokrát aj u opozičných strán. Ďakujem.
Laurenčík, Milan, podpredseda NR SR (2022-06-16):
V zmysle rokovacieho poriadku sa do rozpravy opäť prihlásil pán spravodajca. Nech sa páči. (Reakcie z pléna.) Pán spravodajca, teraz chcete ísť do rozpravy, či až po pánovi Le... (Reakcia spravodajcu.) Tak teraz v rozprave vystúpi pán poslanec Tomáš Lehotský a po ňom je prihlásený pán navrhovateľ. Tak, pán spravodajca, pôjdete až tretí.
B. Bugár, podpredseda NR SR: (2004-09-09):
(Hlasovanie.) Prítomných je 129 poslancov, za 8, proti 22, zdržalo sa 99. Konštatujem, že bod číslo 9 sme neschválili.
B. Bugár, podpredseda NR SR: (2004-12-09):
Takže budeme teraz pokračovať odpoveďami členov vlády na otázky poslancov podľa vyžrebovaného poradia. Prvá otázka je na pána podpredsedu vlády a ministra spravodlivosti Slovenskej republiky Daniela Lipšica od pani poslankyne Tóthovej: „Neuvažujete požiadať o rozdelenie funkcie ministra spravodlivosti a podpredsedu vlády pre legislatívu? Je evidentné, že katastrofálna kvalita legislatívy je dôsledkom nezvládnutia aj koordinačnej úlohy podpredsedu vlády pre legislatívu.“ Pán podpredseda, nech sa páči.
Glváč, Martin, podpredseda NR SR (2018-09-13):
Ďakujem. Prerušujem rokovanie o tomto bode programu. Ešte, pán spravodajca, termín hlasovania.
Benčík, Ján, poslanec NR SR (2021-10-06):
Pán Kotleba, vy bez váhania akéhokoľvek nazývate ľudské bytosti, len preto že sú inak sexuálne orientované, buzerantmi a úchylákmi. Neviem, kde na to beriete ako právo alebo oprávnenie takto pohŕdavo sa vyjadrovať o iných ľuďoch. Ale ja sa potom pýtam, ako by ste označili správanie vášho bývalého krajského predsedu a jeho manželky, vašej kandidátky číslo 8, ktorí zverejňovali na erotickej zoznamke svoje nahé fotografie pri rôznych sexuálnych hrách či priamo pri sexuálnom akte. A ako by ste nazvali človeka, ktorý teda bol pedagógom a o ktorom istá študentka, vtedy šestnásťročná, napísala, že to malé sa vtedy ponáhľalo preto tak na svet, aby mohol byť s nami Marian. A neskôr o tomto dievčatku písala ako o svojom anjelikovi a svojej malej kotlebovke. To dievča malo vtedy, keď porodilo, šestnásť rokov, čiže počala niečo po pätnástke a ten Marian bol stredoškolský učiteľ a vo vzťahu k nemu bolo to dievča chránenou osobou, pretože v prípade pedagóga a študentky sa tá lehota pätnásť rokov predlžuje do osemnástich rokov. A vy, práve vy, máte odvahu nazývať iných ľudí nejakými úchylákmi, pedofilmi a ja neviem čím. Považujem to za neakceptovateľné.
P. Hrušovský, predseda NR SR: (2003-06-18):
Teraz prosím pána poslanca Galbavého, ktorého poveril gestorský výbor, aby bol spoločným spravodajcom, aby informoval Národnú radu o výsledku prerokúvania návrhu vo výboroch, ktorým bol pridelený, ako aj o návrhu a odporúčaní gestorského výboru. Pán poslanec Galbavý.
Pellegrini, Peter, predseda NR SR (2015-04-15):
S reakciou na faktické poznámky pán poslanec Zajac.
Madej, Róbert, poslanec NR SR (2014-09-10):
Ďakujem pekne. Vážený pán poslanec, ja by som len chcel zareagovať na možnosť vstupu osôb do Národnej rady. Národná rada Slovenskej republiky, je to síce téma, ktorá síce nebola tým hlavným pilierom vášho príhovoru, ale považujem to za potrebné dať na pravú mieru, lebo si myslím, že Kancelária Národnej rady v tejto veci robí všetko, čo môže, aby zabezpečila poriadok. Národná rada Slovenskej republiky je ústavný orgán, inštitúcia, ktorá ako každá, každý štátny orgán potrebuje mať určitý režim prevádzky, bezpečnosti, ochrany, ako je to v každom štáte na svete. V pracovných dňoch, kde sú zabezpečení zamestnanci, ochranka, policajti, Úrad na ochranu ústavných činiteľov, nie je problém zabezpečiť voľný vstup na základe nejaký kontrolovaný vstup osôb do Národnej rady. Každý poslanec, pán poslanec, si tu vodíme hostí, návštevy, v tejto veci som presvedčený, že problémy nemáte. Pokiaľ ide o návštevy počas sviatkov a počas dní pracovného voľna a pokoja, osobne si myslím, že by sme mali svojím spôsobom byť tolerantní aj k tomu, že v záujme zabezpečenia bezpečnosti takej inštitúcie ako Národná rada aj vzhľadom na to, že tu nie je toľko zamestnancov, ochranky, policajtov a iných činiteľov návštevy zvonka v zmysle interných smerníc nahlasovať. Ja si myslím, že toto nie je problém, toto nie je nič, pokiaľ si náhodou nechceme robiť naschvál, aby sme takúto vec nemohli akceptovať. Ja osobne mám veľa návštev do Národnej rady a teším sa tomu, že môže ľudí sem vodiť.
Schlosár Rastislav, poslanec NR SR (2018-03-14):
Vážené panie poslankyne, páni poslanci, v rozprave vystúpili traja páni poslanci, nepodali žiadny procedurálny návrh. Prosím, pán predsedajúci, aby ste dali hlasovať o tom, že návrh zákona prerokujeme v druhom čítaní.
Glváč, Martin, podpredseda NR SR (2018-05-23):
Ďakujem. Pán spravodajca? Nech sa páči.
Jurinová, Erika, podpredsedníčka NR SR (2014-09-09):
Dávam slovo pánovi poslancovi Hlinovi, ktorý je prihlásený ako ďalší v poradí do rozpravy.
Jarjabek, Dušan, poslanec NR SR (2024-05-10):
(Rečníkovi nefungoval mikrofón.) Funguje, takže ešte raz. Ďakujem veľmi pekne, pán predseda. Na záver chcem len povedať jednu vetu. Vypočuli sme si názor samovýnimočných a samovyvolených. A teraz už len mi dovoľte, aby som vám povedal: Slovensko, do toho! Lebo začína hokej. (Potlesk v sále.)
Pellegrini, Peter, predseda NR SR (2024-01-08):
Pani poslankyňa Mesterová.
Kamenický, Ladislav, poslanec NR SR (2012-12-05):
Pán predsedajúci, teraz môžeme pristúpiť k hlasovaniu o piatich pozmeňujúcich návrhoch, ktoré podal poslanec Zajac. A žiadal, aby sme o každom pozmeňujúcom návrhu hlasovali zvlášť. Dajte, prosím, hlasovať o prvom pozmeňujúcom návrhu poslanca Zajaca.
Uhrík, Milan, poslanec NR SR (2016-11-25):
Tak, pán poslanec Dostál, máte pravdu v tom, že expanzia výdavkov v súčasnej vláde je nielen stále väčšia, ale ona je aj večná. Stále, stále viac a viac a nemá to konca, pokiaľ tomu nespravíme koniec teda my. Ako som spomínal aj ja v mojom príspevku, v porovnaní s rokom 2007 vzrástli príjmy štátu o 4,7 mld. eur a zase vláde 2 mld. eur chýbajú. Jednoducho, nech sa deje čokoľvek, stále vláda míňa viac, ako od ľudí vyberie. Nesúhlasím s vami s tou spomínanou doprivatizáciou strategických firiem, to je podľa nás cesta ku kolonizácii hospodárstva, najmä v oblasti teda strategických firiem. Vôbec to nie je riešenie, pretože na doprivatizácii by sa zarobilo iba jednorazovo, kdežto keď sa bude realizovať náš plán, to znamená návrat tej skupiny strategických podnikov naspäť do rúk štátu, tak to bude prinášať permanentné dividendy naspäť do štátneho rozpočtu. Tie dividendy vychádzajú zhruba na 700 mil. eur ročne. To sú len tie, ktoré odchádzajú do zahraničia momentálne. Čiže my na strategických podnikoch namiesto toho, aby sme napĺňali náš slovenský štátny rozpočet, platíme ročne do zahraničia 700 mil. eur, platíme to Angličanom, Američanom, Francúzom, Nemcom a skladáme sa na ich vyššiu životnú úroveň. Čiže riešenie vidíme v návrate strategických podnikov. A súhlasím aj s tým, čo ste povedali, to znamená zníženie daní. Ja verím tomu efektu Lafferovej krivky, ktorá sa používa v makroekonómii. To znamená, že nižší výber daní, podobne sa to aj v histórii osvedčilo v Rusku aj v Spojených štátoch, nižšia daňová sadzba prinesie vyšší výber daní. Ďakujem.
Baláž, Radovan, poslanec NR SR (2018-05-16):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona finančnému výboru a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory prerokovali predložený návrh do 30 dní a gestorský výbor do 32 dní. Dajte, prosím, hlasovať.
Grendel, Gábor, podpredseda NR SR (2021-05-14):
(Hovorené súbežne s rečníčkou.) ... ak máte niečo na doplnenie.
Susko, Boris, minister spravodlivosti SR (2024-01-26):
Ďakujem pekne za slovo. Chcel by som odpovedať na túto, by som povedal, úplne nie pravdu, ktorou, ktorú ste povedali, alebo ktorú povedal pán Novocký, ak to teda povedal, ja som to nepočul. My sme ešte pred tým, ako tento návrh zákona vôbec išiel do vlády, komunikovali s Európskou komisiou a komunikovali sme všetky tieto veci, ktoré ideme urobiť vrátane reorganizácie Generálnej prokuratúry, lebo nedá sa hovoriť o zrušení, lebo to nie je inštitúcia, to je len nejaký organizačný útvar Generálnej prokuratúry, Úrad špeciálnej prokuratúry, čiže my sme to komunikovali vopred a Európskej komisii sme posielali jednotlivé časti tohto pozmeňovacieho návrhu postupne, po častiach, teda ako sme ich prekladali do anglického jazyka. Čiže preto dostali najprv návrh Trestného zákona zmeny, potom návrh Trestného poriadku zmeny, potom návrh zákona o prokuratúre zmeny a ďalších súvisiacich predpisov. Že preto išli tieto veci postupne a nie je pravda, že sme to nemali pripravené naraz a že sme to nekomunikovali naraz, lebo my sme to od začiatku komunikovali ako jeden, ako jeden celok. A pokiaľ ide o ostatné vystúpenia, najmä vystúpenie poslanca Pročka, nebudem to komentovať, poviem len, že áno, toto je presne jeden z dôvodov, princíp prezumpcie neviny. Ďakujem.
Dolinková, Zuzana, ministerka zdravotníctva SR (2023-12-14):
Rada by som vám tú otázku zodpovedala, keby ste ju dali do otázky, tak by som si to nechala presne vytiahnuť (povedané so smiechom), tie čísla, ale, žiaľ, na to neviem takto zodpovedať. Čo sa týka očkovania na ambulanciách všeobecných lekárov, tam je to aktuálne problém vzhľadom na to, že vakcíny sú majetkom štátu a vieme očkovať nimi iba v štátnych nemocniciach a nevieme ich dostať do súkromných, k súkromným poskytovateľom zdravotnej starostlivosti, a preto sú aj tie očkovacie centrá zriadené hlavne teraz v súčasnosti v nemocniciach.
Paška Pavol, predseda NR SR (2013-02-06):
(Hlasovanie.) 139 prítomných, 22 za, 15 proti, 101 sa zdržalo, 1 nehlasoval. Návrh sme neschválili.
Kuffa, Štefa, poslanec NR SR (2013-09-24):
Ďakujem. Vážená pani predsedajúca, v rozprave neboli podané žiadne procedurálne návrhy. Preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-09-04):
S faktickými poznámkami sedem, osem poslancov? Poprosím. Osem poslancov. Uzatváram možnosť prihlásiť sa s faktickou poznámkou. Pani poslankyňa Žitňanská.
Á. Biró, poslankyňa: (2007-12-06):
A teraz sa tam prepúšťa. Archivári avizovali a, myslím, že tento krok alebo upustenie od tohto prepúšťania je práve už kvôli tomu, že sa oni aktivizovali. Predsa je nieže riskantné, ale priam až dych vyrážajúce to, že niekoľko miliónov listín spravujúci ľudia, ktorých počet je okolo podľa výkazu – ja to mám pred sebou – 440, sa ešte bude čo aj len o 10 % znižovať. Ja si myslím, že ak máme napĺňať to, čo tiež pán minister vypracoval a to je tá koncepcia rozvoja štátnych archívov, tak by sa mali skôr posilňovať archívy, jednak aj technicky, jednak personálne. A to by bolo naplnenie tých plánov, ktoré pán minister už raz dal na papier.
B. Bugár, podpredseda NR SR: (2002-02-08):
Teraz nasleduje prvé čítanie o návrhu poslancov Národnej rady Slovenskej republiky Jozefa Kužmu a Alexandra Slafkovského na vydanie zákona o zákaze šikanovania fyzických a právnických osôb orgánmi verejnej moci a o zmene a doplnení niektorých ďalších zákonov. Návrh zákona ste dostali ako tlač 1276. Návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady pod č. 1396. Dávam teraz slovo pánovi poslancovi Jozefovi Kužmovi a prosím ho, aby návrh uviedol. Nech sa páči, pán poslanec.
P. Paška, predseda NR SR: (2009-09-09):
Návrhy sme schválili. Pán poslanec Vestenický uvedie v prvom čítaní hlasovanie o vládnom návrhu zákona č. 319/2002 Z. z. o obrane Slovenskej republiky. Je to tlač 1167.
M. Číž, podpredseda NR SR: (2009-03-10):
Slovo má pán poslanec Novotný.
P. Hrušovský, podpredseda NR SR: (2002-03-20):
(Hlasovanie.) 123 prítomných, 44 proti, 76 sa zdržalo, 3 nehlasovali. Bod 6 zo spoločnej správy sme neschválili. Ďalší návrh, pán poslanec. F. Halmeš, poslanec: Rovnaká súvislosť platí aj o samostatnom hlasovaní o bode 12 zo spoločnej správy.
Remišová, Veronika, poslankyňa NR SR (2018-10-23):
Takže ešte raz. Tak ako povedal Igor Matovič, robíte si šašov z celej odbornej verejnosti, z ľudí, z nás. Na poslednú chvíľu sem predložíte návrh zákona, ktorý s vládnym návrhom vôbec nesúvisí, absolútne mení filozofiu celého Ústavného súdu. Čiže takto si vy vážite ľudí, odbornú verejnosť, ústavných právnikov a ústavu ako takú. (Potlesk.)
Blaha, Ľuboš, podpredseda NR SR (2024-01-26):
Páni kolegovia, prosím, nekomunikujte počas prejavu. Je to v rozpore s rokovacím poriadkom. Nech sa páči, pán Spišiak, pokračujte.
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 134, za 96, proti nikto, zdržalo sa 38. Tieto body sme schválili.
P. Hrušovský, predseda NR SR: (2004-02-04):
Poprosím pani poslankyňu Evu Černú, aby z poverenia výboru pre sociálne veci a bývanie uviedla návrh uznesenia k návrhu vlády na vyslovenie súhlasu s Opčným protokolom Dohovoru o právach dieťaťa a účasti detí v ozbrojených konfliktoch s Opčným protokolom k Dohovoru o právach dieťaťa o predaji detí, detskej prostitúcie a detskej pornografii. Prosím pánov poslancov, ktorí nie sú prítomní v rokovacej sále, aby sa dostavili na hlasovanie o jednotlivých prerokovaných bodoch programu. Prosím pani poslankyňu Černú, aby uviedla návrh uznesenia. E. Černá, poslankyňa: Návrh uznesenia Národnej rady Slovenskej republiky z januára 2004. V návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa o predaji detí, detskej prostitúcii a detskej pornografii: „Národná rada Slovenskej republiky po prerokovaní návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa o predaji detí, detskej prostitúcii a detskej pornografii podľa čl. 86 písm. d) Ústavy Slovenskej republiky vyslovuje súhlas s Opčným protokolom k Dohovoru o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa a predaji detí, detskej prostitúcii a detskej pornografii.“
V. Veteška, podpredseda NR SR: (2004-03-03):
Zapnite mikrofón pánovi Burianovi.
Paška, Pavol, predseda NR SR (2014-03-27):
Hlasujeme (Hlasovanie.) 128 prítomných, 51 za, 1 proti, 73 sa zdržalo, 3 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Pán poslanec Švejna uvedie v prvom čítaní hlasovanie o návrhu poslancov Národnej rady Slovenskej republiky Miroslava Kadúca, Igora Matoviča a Eriky Jurinovej na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov . Je to tlač 874.
S. Janiš, poslanec: (2008-12-08):
To, čo som ja včera povedal, ja som nikoho neurazil v médiách, ja som iba skonštatoval, že je príliš veľa náhod v tomto tendri. Náhoda je, že ministerstvo oznámilo súťaž na nástenke za 3,6 mld. korún, že je náhodou, že okolo šla firma Zamedia zo Žiliny, náhoda, že si to všimla na nástenke iba ona, náhoda je to, že dala iba ona jedinú ponuku, a úplne náhodou je, že tento tender za 3,6 mld. vyhrala. A ešte ďalšia náhoda je, že minister v oznámení výsledku obstarávania na Úrad pre verejné obstarávanie dal klauzulu, že si nepraje zverejniť výsledok tejto súťaže vo Vestníku pre verejné obstarávanie. Týmto som nikoho neurazil, ani som nikoho uraziť nechcel, iba som skonštatoval, tak ako ja pozerám na túto súťaž a na príliš veľa náhod za 3,6 mld. korún.
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne. Prerušujem rokovanie o tomto bode programu. Ďalším bodom programu je návrh na zvolenie dvoch členov Dozornej rady Úradu pre dohľad nad zdravotnou starostlivosťou . Návrh je uverejnený ako tlač 1433 a správa výboru pre zdravotníctvo má tlač 1433a. Prosím opäť pána ministra spravodlivosti Gála, aby v zastúpení ministerky zdravotníctva tento návrh vlády uviedol.
Hrnčiar, Andrej, doterajší podpredseda NR SR (2020-03-20):
Pán poslanec Martin Fecko.
Zemanová, Anna, poslankyňa NR SR (2020-04-07):
Týmto sme hlasovali o všetkých pozmeňujúcich návrhoch. Pán podpredseda, keďže návrh zákona prerokúvame v skrátenom konaní, sme v treťom čítaní , prosím, otvorte rozpravu.
Jurinová, Erika, podpredsedníčka NR SR (2014-12-11):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému.
M. Hort, podpredseda NR SR: (2009-04-16):
Uzatváram možnosť prihlásiť sa do rozpravy a slovo má pán poslanec Petrák. Nech sa páči.
Hrnčiar, Andrej, podpredseda NR SR (2017-12-13):
Dve faktické poznámky. Nech sa páči, pán poslanec Baránik.
Pellegrini, Peter, podpredseda NR SR (2020-09-02):
Ďakujem pekne. Možno technická ešte otázka. Pán spravodajca, aj ste žiadali, ako hlasovať o vašich pozmeňujúcich návrhoch, či en bloc o všetkých alebo o každom písmene samostatne. To som nezachytil. Lebo dá sa aj tak, aj tak hlasovať. (Reakcia z pléna.) Aha, potom v záverečnej reči budete. Uhm, dobre. V rozprave vystúpi pán poslanec Beluský. Pripomínam, že po skončení rozpravy o tomto bode budeme hlasovať o všetkých prerokovaných bodoch a následne potom pristúpime k celej procedúre so skráteným legislatívnym konaním.
Glváč, Martin, podpredseda NR SR (2016-10-20):
Ďakujem veľmi pekne. Čas určený na hodinu otázok uplynul. Končím tento bod programu. Zároveň prosím, členov vlády, aby zotrvali v rokovacej sále, nasledujú písomné odpovede na interpelácie a interpelácie. Vyhlasujem trojminútovú prestávku. (Trojminútová prestávka.) (Po prestávke.)
Sulík, Richard, predseda NR SR (2011-07-13):
Beriem na vedomie, pán Paška. Dobre spravíme to tak, že poprosím, pána Dostála dajte na piate miesto. (Hlas z pléna.) No tak ho dajte niekam do stredu, osem poslancov je prihlásených v rozprave. Slovo má pán poslanec Pado. Nech sa páči.
Blaha, Ľuboš, podpredseda NR SR (2023-12-12):
Poprosím pokoj v rokovacej sále. Pán Pročko, ukľudnite sa. Ďakujem pekne. Nech sa páči, pani poslankyňa.
P. Hrušovský, predseda NR SR: (2004-02-05):
V tajnej voľbe za člena Dozornej komisie Slovenského rozhlasu sme nezvolili žiadneho kandidáta. Ešte vás prosím, aby ste informovali Národnú radu o výsledku opakovanej tajnej voľby o návrhoch na voľbu kandidátov Národnej rady Slovenskej republiky na zvolenie za sudcov disciplinárneho súdu . Nech sa páči. B. Brestenská, poslankyňa: Ďakujem pekne. Opäť včera prebehla tajná voľba za kandidátov Národnej rady na zvolenie za sudcov disciplinárneho súdu. Bolo vydaných 127 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhoch na voľbu kandidátov Národnej rady Slovenskej republiky na zvolenie za sudcov disciplinárneho súdu všetci poslanci odovzdali hlasovacie lístky, to znamená 127 odovzdaných hlasov. Z toho 11 bolo neplatných a 116 bolo platných hlasov. Podľa platných hlasovacích lístkov overovatelia zistili, že za kandidátku Evu Bornayovú hlasovalo za 18, proti 52 a zdržalo sa 46 poslancov, Blanku Gondovú hlasovalo za 94, proti 15, zdržalo sa 7 poslancov, Evu Hlaváčovú hlasovalo za 7, proti 59, zdržalo sa 50 poslancov, Jaroslavu Janečkovú hlasovali za 2, proti 62, zdržalo sa 52 poslancov, Martu Laukovú hlasovali za 2, proti 62, zdržalo sa 52 poslancov, Ivettu Marušákovú hlasovalo za 17, proti 56, zdržalo sa  43, Milana Moravu hlasovali za 3, proti 63, zdržalo sa 50 poslancov, za kandidáta Dušana Noskoviča hlasovalo za 13, proti 57, zdržalo sa 46 poslancov, za kandidátku Annu Peťovskú hlasoval za 1, proti 63, zdržalo sa 52, Gabrielu Šimonovú nehlasoval za nikto, proti hlasovalo 64, zdržalo sa 52, Oľgu Trnkovú hlasoval za 1, proti 63, zdržalo sa 52 poslancov, za kandidáta Milana Vallu hlasovalo za 58, proti 34, zdržalo sa 24, za kandidátku Dagmaru Vaverčákovú hlasovali za 3, proti 62, zdržalo sa 51 poslancov. Overovatelia konštatujú, že v tajnom hlasovaní za kandidátov Národnej rady Slovenskej republiky na zvolenie za sudcov disciplinárneho súdu bola zvolená Blanka Gondová. Ďakujem, pán predseda.
Dubéci, Martin, poslanec NR SR (2024-01-23):
Ďakujem za slovo, pán predsedajúci, a teda ja nadviažem na kolegu Szalaya v tom, že aký je to naozaj chaos. A nebudem používať vlastné slová, ale budem používať slová, ktoré použil minister Eštok v diskusnej relácii tu s kolegom Spišiakom minulý štvrtok v JOJ-ke. Dovolíte, budem citovať, hej, teda: „Minister spravodlivosti, generálny prokurátor a predseda parlamentu sa stretli a tie zmeny budú predstavené v druhom čítaní, keď bude pripravený pozmeňovák. Ja som sa s minis...“ a to je výborné. „Ja som sa s ministrom spravodlivosti bavil, môžete si ho budúci týždeň zavolať a on vám povie o všetkých týchto zmenách.“ Tak, pán minister, tento týždeň asi máte program vo štvrtok 21.40 či 50 na JOJ-ke, asi idete teda povedať o tých zmenách občanom v televízii. Možno by ste mohli aj nám, teda zvoleným ľuďom, niečo povedať. Ale teda pokračujeme ďalej. Čiže aké budú tie zmeny? Štvrtýkrát kladiem túto otázku a naozaj ju potom budem klásť dookola. „Viete,“ odpovedal minister, „ja nie som minister spravodlivosti. Veď si zavolajte toho pána Suska, on vám povie presne, aké zmeny pripravil v tom druhom čítaní, lebo ako sa neskôr dozvieme, nebojte sa v rámci tohto zrušíme aj Úrad špeciálnej prokuratúry a zmeníme tú trestnú legislatívu tak, aby bola restoratívna a nie inkvizične stredoveká, aké je to celé.“ A to je ten podstatný bod. Teda ak vy tu naozaj argumentujete tým, že toto je nejaká inkvizičná, inkvizičná legislatíva, že toto je proste niečo hrozné, čo sa tu deje, čo by bol dobrý akože bod na skrátené legislatívne konanie, lebo my progresívci sme skôr proti inkvizícii, dokonca si myslím, že teda môžme to tak povedať, a vy tu dvíhate vlajku progresu. Tak sa, prosím, niekto aspoň postavte naozaj z tej väčšiny, minister alebo dakto, nechoďte už do tých televízií tam rozprávať proste tie halabaly o tom, čo sa deje v ktorej opozičnej strane, a namiesto toho normálne povedzte, toto sú inkvizičné body, toto treba zmeniť. Možno niekoho aj presvedčíte, ale asi vy sami tušíte, že nepresvedčíte, lebo tam absolútne nič také nie je a je to hanba, ako k celému tomu sa staviate. Ďakujem pekne.
Kamenický, Ladislav, poslanec NR SR (2017-12-07):
Ďakujem pekne. Pán poslanec Štarchoň, musím uznať, že vidieť, že ste členom finančného výboru a že sa zaoberáte vecami a že môžme sa baviť o rôznych pohľadoch a rôznych názoroch. To, čo povedal môj predrečník, nebudem naňho reagovať, ale poviem otvorene, ja by som odporúčal strane SME RODINA, aby skutočne namiesto pána Krajniaka radšej posielali do debát o ekonomike pána Štarchoňa, lebo to je aspoň odborné. A tam potom vyvracať všetky tie populistické záležitosti, ktoré tu vytiahol pán Krajniak, mne sa na to ťažko reaguje, lebo na to potrebuje človek skutočne hodinu, aby vyvrátil všetky tie nezmysly. Dobre, neviem, čo ešte stihnem, ale ešte k tomu poistnému odvodu, ja osobne som tiež skôr za to, aby sa ten poistný odvod nahradil nejakým iným riešením, nejakým, nejakou daňou z poistenia, ale to je, samozrejme, na debatu, môžme o tom debatovať. Mne sa to zdá ako systémovejšie riešenie, aj keď teda to riešenie, ktoré sme zvolili predtým, bolo nejaké iné, ale ja osobne som skôr za tú poistnú daň. Takže ďakujem pekne.
Jurinová, Erika, podpredsedníčka NR SR (2014-07-04):
Pán poslanec Mihál.
Hatráková, Katarína, poslankyňa NR SR (2023-03-15):
Ďakujem pekne, pán predsedajúci. V zmysle § 80 ods. 2 zákona Národnej rady Slovenskej republiky č. 350/1996 Z. z o rokovacom poriadku Národnej rady Slovenskej republiky v znení neskorších predpisov podávam ako spoločná spravodajkyňa gestorského výboru informáciu o výsledku prerokovania vládneho návrhu zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony (tlač 1354) vo výboroch Národnej rady Slovenskej republiky a návrhy na ďalší postup. Národná rada Slovenskej republiky uznesením č. 1979 z 2. februára 2023 pridelila vládny návrh zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony (tlač 1354) na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny. A zároveň Národná rada Slovenskej republiky určila Výbor Národnej rady Slovenskej republiky pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona o rokovacom poriadku NR SR. Vládny návrh zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony (tlač 1354) určené výbory prerokovali nasledovne: Ústavnoprávny výbor návrh prerokoval 9. marca 2023 a uznesením 701, č. 701 ho odporúčal Národnej rade schváliť s pozmeňujúcim a doplňujúcim návrhom. Výbor Národnej rady Slovenskej republiky pre ľudské práva a národnostné menšiny návrh neprerokoval, keďže na svojom zasadnutí dňa 13. marca 2022 nebol uznášaniaschopný. Z uznesení výborov Národnej rady uvedených v treťom bode informácie vyplýva jeden pozmeňujúci a doplňujúci návrh. O návrhu spoločnej správy výborov vrátane záverečného stanoviska k návrhu zákona gestorský výbor na svojej 65. schôdzi dňa 13. marca 2023 nerokoval, nakoľko nebol uznášaniaschopný. Podpredseda výboru ma zároveň poveril, aby som podľa § 80 ods. 2 zákona o rokovacom poriadku Národnej rady podala informáciu o výsledku rokovania výborov a predložila návrh na ďalší postup. Pán predsedajúci, skončila som. Otvorte, prosím, rozpravu.
Klus, Martin, poslanec NR SR (2018-03-26):
Ďakujem pekne. Akurát som chcel povedať, že tých dvanásť sekúnd zvládnem. Chcel by som sa poďakovať kolegom za aj kritické, ale aj povzbudzujúce komentáre vo svojich faktických poznámkach. Pána kolegu Mazurka nebudem komentovať, lebo ľudia ako on mi za to akosi nestoja. Ale predsa len mi nedá nezareagovať na pána poslanca Blahu, ktorý spomínal práve Rakúsko a Grécko. No, ono to dáva totiž dosť intenzívnu logiku, prečo práve tieto krajiny nereagovali. V Rakúsku máme totiž novú vládnu koalíciu, z ktorej jedna z týchto politických strán je známa svojimi veľmi dobrými priateľskými vzťahmi smerom k Ruskej federácii. A takisto pán premiér Tsipras sa nikdy netajil svojimi obdivmi k prezidentovi Putinovi a k Ruskej federácii ako takej. A takýchto príkladov by sme v Európskej únii sme našli viacej. A tu by som možno zareagoval aj na poznámku, ktorú spomínal pán premiér poza môj chrbát, že, áno, Európska únia nemá len 14 členských štátov, ale ja osobne by som bol rád a úprimne by som ocenil, ak by sa naša zahraničná politika neviazala na tých zvyšných niekoľko krajín, u ktorých ešte stále nevieme, ako budú reagovať, ale najmä na Rakúsko a Grécko, ktoré v zahraničnej politike nie sú práve tým, čo dnes predstavuje jasná proatlantická a európska orientácia, ktorú máte zapísanú v programovom vyhlásení vlády. Takže vopred vám za to ďakujem a dúfam, že tú spiatočku skutočne zaradíte.
Tomáš, Erik, poslanec NR SR (2020-04-29):
Pán Dostál, vy keď ste pod tlakom faktov a stále vás odhalím, ako sa chameleón, ako chameleón sa meníte podľa toho, či ste vo vláde, alebo v opozícii, tak hovoríte o demagógii. Vaše vyjadrenie zo začiatku rozpravy vám dám zarámovať a vám ho osobne donesiem. Pán Krúpa, vy tiež hovoríte o prekrúcaní faktov, o demagógii, len ste nespomenul ani jeden fakt, ktorý bol prekrútený. Hovorili ste, že dve minúty vám nestačia, ja si myslím, že dve minúty je na vás až, až príliš veľa. Pán Stančík, Fico nie je premiér, váš premiér tu má byť, je to vaše programové vyhlásenie vlády. Pán Šudík, len som povedal, že mi tam chýba garancia sociálnych opatrení, teda ďalšia pravda. Pán Kašper, pán Doležal povedal najprv, že ide rušiť vlaky zadarmo pre dôchodcov a potom si to rozmyslel, keď mu určite pán Kollár zavolal, takže buďme korektní. Pán Linhart, teší ma, neviem, kde ste videli nejakú osobnú invektívu z mojej strany k pánovi premiérovi. Akože to, že som mu povedal, že by mal ísť na detektor lži aj s príkladom, to je osobné? Nebuďte smiešny! Chcem vám pripomenúť, že mňa váš pán premiér celé minulé volebné obdobie prirovnával k nacistickému zločincovi, keď už sme pri osobných invektívach, takže dúfam, že zavedieme inú kultúru. Pani Pleštinská, raz je to pravda, proste nebolo to prerokované s tripartitou, to je proste fakt a to, že to budete robiť následne, ja to oceňujem, ale opäť ďalší fakt a pravda. Pán Žiak, ja neviem, čo som, ahá, ahá, vy ste hovorili, že teda veľký odborník na tom Hlavnom banskom úrade, výrobca čalúneného nábytku, fakt, skvele, tlieskam mu, úplne výborne. Nášho ste hneď označili bez toho, aby ste rešpektovali nejakú prezumpciu neviny, vy rovno všetkých nabrýzgate, ale hovoríte, že my brýzgame; vy brýzgate bez akýchkoľvek dôkazov, tak máme tam odborníka čalúneného nábytku. Pán Šefčík, k vám radšej sa ani nevyjadrujem, lebo vy ste vybrali nejakú vetu, ktorú som ja nepovedal, tak si to... (Prerušenie vystúpenia časomerom.)
Krajniak, Milan, poslanec NR SR (2019-09-24):
Vážený pán podpredseda, vážené dámy a páni, o čom je tento náš návrh zákona o ochrane života, ktorý sme predložili spolu s kolegom Lukáčom do parlamentu? Dovoľte, aby som vám to priblížil a demonštroval explicitne, využijem na to § 32 rokovacieho poriadku parlamentu ods. 3. (Rečník zapol zvukový záznam. Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2012-09-14):
S faktickými poznámkami – pán poslanec Sulík, máte faktickú či procedurálny? Procedurálny po faktických, pán poslanec. Traja poslanci. Uzatváram možnosť faktických poznámok. Pán poslanec Brocka.
Bugár, Béla, podpredseda NR SR (2017-04-05):
Pán poslanec Baránik, chcem vás informovať aj o tom, že bola dohoda aj na grémiu. Ja predpokladám, že vaši zástupcovia asi informovali o tom, že tá dohoda bola o tom, že ak to prejde, tak toto prerokovávať nebudeme. Ešte stále je tam v úvodzovkách možnosť, nakoľko to len stiahol z tejto schôdze, že keby náhodou niečo, ale predpokladám, že nič, tak na budúcu schôdzu by to mohol, alebo teda na tú ďalšiu vrátiť pán poslanec, ale aj tak no, no. Takže, pani poslankyňa Blahová, vy ste boli na tom grémiu, tak, tak sme sa dohodli? (Reakcia z pléna.) Áno. Takže ďakujem veľmi pekne, nechcem zbytočne tu vyvolať práve v tejto veci nejaké napätie. (Ruch v sále.) Takže, vážené panie poslankyne, páni poslanci, kým, kým sa ukľudníte, vyhlasujem tak dvoj-trojminútovú prestávku a potom budeme pokračovať ďalšími bodmi. (Trojminútová prestávka.) (Po prestávke.)
P. Hrušovský, predseda NR SR: (2004-01-21):
(Hlasovanie.) 147 prítomných, 146 za návrh, 1 nehlasoval. Uvedené body zo spoločnej správy sme schválili.
Sulanová, Magdaléna, poslankyňa NR SR (2021-02-25):
Ďakujem pekne za slovo. Pán poslanec Blaha, ja kladne kvitujem vašu rozpravu. Skutočne tá situácia, ste ju veľmi vhodne a, by som povedala, výstižne pomenoval. Ale ja by som chcela ešte k tomu podotknúť, že táto vláda si skutočne koleduje o veľký prúser. V národe to vrie. Ja kde sa pohnem, ľudia, čo ma poznajú, všetci dokedy, toto, povedzte mi, toto sa už nedá vydržať, nemáme z čoho žiť. Zatvorené sú predajne, zatvorené sú reštaurácie, skutočne tie kompenzácie sú len u niektorých, sú malé. Ale tu platí jedno – od hlavy ryba smrdí, to je po prvé. A po druhé je evidentné a jasné, že tento stav, tento vážny stav nastal po celoplošnom testovaní. Je na to graf. Môžete si to pozrieť. Boli sme výborní, furt sme sa chválili, jak u nás je nízka úmrtnosť a po celoplošnom testovaní, čiže núdzový stav nič nerieši. Naopak kvôli, teda zdôvodnením núdzového stavu sa tu testuje, začalo sa očkovať. V dôsledku toho ľudia zomierajú, situácia je neúnosná a je to absolútny dôkaz, že predĺženie tohto núdzového stavu je absolútna nehoráznosť. Ale ako hovorím, dotiaľ sa chodí s džbánom po vodu, až kým sa ten džbán nerozbije. Ďakujem.
Zemanová, Anna, poslankyňa NR SR (2018-05-17):
Ďakujem pekne za tú pripomienku. A ešte ma napadá jedna vec, ktorú som zabudla povedať, a síce, že ten prístup do katastra ako takého by mali mať aj daňovú úrady, teda myslím týmto daňové úrady samosprávy. Pretože mnohokrát sa stáva, že nejaký neplatič dane z nehnuteľnosti môže mať pozemky na iných, v iných katastroch, ktoré tá samotná samospráva nevidí, a takýmto spôsobom by mohla dať napríklad návrh na exekúciu alebo niečo takéto, keby vedela, že teda má pozemky aj v iných lokalitách. Čiže obce by mali byť tiež jednou z, jedným zo subjektov, ktoré by mali mať podľa mňa prístup ku celému katastru. A prípadne aj tým subjektom, ktorý by mohol vydávať cez svoje inštitúcie listiny, výpisy z katastra.
S. Janiš, poslanec: (2006-02-01):
Pán predsedajúci skončil som, otvorte rozpravu.
Jasaň, Viliam, poslanec NR SR (2015-05-13):
Hlasujeme o desiatom bode zo spoločnej správy.
M. Dzurinda, predseda vlády SR: (2002-05-30):
J. Migaš, predseda NR SR: Plynú vám minúty, pani Podhradská chce položiť otázku. Páni poslanci, upokojte sa, prosím vás. Ďalšiu otázku položila pani poslankyňa Podhradská. Otázka znie: „Považujete za korektné, ak vám krajčír, ktorý vám sľúbil ušiť oblek, donesie iba vestu a tvrdí, že svoj sľub dodržal na 33 %?“ Odpovedá predseda vlády. Nech sa páči.
Laurenčík, Milan, podpredseda NR SR (2022-02-25):
Na faktické poznámky bude teraz reagovať pán poslanec Boris Susko. Nech sa páči.
Gibalová, Monika, poslankyňa NR SR (2013-06-27):
Ďakujem pekne. Vážená pani predsedajúca, dámy a páni, dovoľte mi, aby som vystúpila ako určený spravodajca v prvom čítaní k návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov. Predseda Národnej rady Slovenskej republiky rozhodnutím č. 533 z 31. mája 2013 navrhol prideliť návrh zákona na jeho prerokovanie výborom, navrhol gestorský výbor vrátane lehôt na jeho prerokovanie. Konštatoval, že návrh zákona spĺňa všetky ustanovené náležitosti podľa rokovacieho priadku Národnej rady Slovenskej republiky a legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnila navrhovateľka. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet a – Výboru Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 28. augusta. Za gestorský výbor navrhujem Výbor Národnej rady pre sociálne veci a v tomto výbore odporúčam, aby bol prerokovaný do 30. augusta 2013. Pani predsedajúca, ďakujem, skončila som svoju spravodajskú informáciu a, prosím, otvorte rozpravu k návrhu zákona.
Kaník, Ľudovít, poslanec NR SR (2014-09-19):
Ďakujem, pani podpredsedníčka. Prejednávame veľmi vážnu zmluvu, ktorá sa vymyká z bežných prístupových alebo asociačných zmlúv, pretože úzko súvisí s krízou na Ukrajine, s ukrajinsko-ruskou krízou, s ukrajinsko-ruskou vojnou a so všetkým, čo tomu predchádzalo a čo s tým aj súvisí dnes. Dva dni sa tým zaoberali... (Prerušenie vystúpenia predsedajúcou.)
Glváč, Martin, podpredseda NR SR (2018-11-28):
S reakciou nikto, ďalší v rozprave. Pán poslanec Mizík.
Pellegrini, Peter, predseda NR SR (2015-11-24):
Ďakujem pekne. Vyhlasujem minútovú prestávku. Po nej budeme pokračovať v prerušenej rozprave. (Minútová prestávka.) (Po prestávke.)
Pčolinský, Peter, podpredseda NR SR (2022-12-06):
Pán poslanec Taraba.
Antošová, Eva, poslankyňa NR SR (2017-10-11):
Ďakujem. Ďakujem pekne za slovo. Ja by som bola veľmi stručná, lebo chcem byť veľmi stručná. Takisto sa prihováram k pánovi kolegovi Feckovi, ktorému chcem poďakovať za jeho vystúpenie. Poviem tak, že tie myšlienky, ktoré predniesol, ja sa s nimi takmer na 99,9 % určite stotožňujem. A chcem oceniť aj prístup pána kolegu na našom výbore pôdohospodárskom, pretože už tam sa mi javilo, že sme zrušili, poviem to tak poeticky, zrušili sme politické bariéry, pretože nám, ako vidíte, ide o spoločnú a spravodlivú vec. A preto by som chcela oceniť váš profesionálny prístup. Ďakujem pekne.
Glenda, Tibor, poslanec NR SR (2015-05-14):
Ďakujem pekne za slovo. Vážená pani predsedajúca, vážený pán minister, kolegyne, kolegovia. Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon Národnej rad Slovenskej republiky č. 154/1994 Z. z. o matrikách v znení neskorších predpisov a ktorým sa menia a dopĺňajú niektoré zákony (tlač 1425), podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky. Národná rada uznesením č. 1628 z 12. marca 2015 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 580 z 30. apríla 2015 s vládnym návrhom zákona súhlasil a odporučil ho Národnej rade schváliť s pripomienkami. Výbor Národnej rady pre verejnú správu a regionálny rozvoj uznesením č. 228 z 23. apríla 2015 s vládnym návrhom zákona súhlasil a odporučil ho Národnej rade schváliť s pripomienkami. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, lebo máte spoločnú správu pred sebou. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 9 s odporúčaním gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládneho návrhu zákona odporúča Národnej rade vládny návrh zákona, ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov a ktorým sa menia a dopĺňajú niektoré zákony (tlač 1425), v znení schválených pozmeňujúcich a doplňujúcich návrhov uvedených v spoločnej správe prednesených v rozprave schváliť. Spoločná správa výborov Národnej rady bola schválená v druhom čítaní uznesením gestorského výboru č. 236 z 5. mája 2015. Výbor ma určil za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady a navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu ihneď po ukončení rozpravy k nemu a zároveň po ukončení druhého čítania pristúpiť k tretiemu čítaniu ihneď. Pani predsedajúca, skončil som, otvorte rozpravu.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 139, zdržal sa 1 poslanec, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán poslanec, druhé hlasovanie.
Hrnčiar, Andrej, podpredseda NR SR (2018-11-28):
Šesť faktických poznámok. Nech sa páči, pán poslanec Uhrík.
P. Pelegrini, poslanec: (2007-10-18):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel  navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje Doložku zlučiteľnosti s právom Európskych spoločenstiev a právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní v súlade s rozhodnutím predsedu Národnej rady Slovenskej republiky z 1. októbra 2007 č. 443 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, výbor pre financie rozpočet a menu, výbor pre hospodársku politiku a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 26. novembra 2007 a v gestorskom výbore do 27. novembra 2007. Pán predsedajúci, otvorte, prosím, všeobecnú rozpravu.
Šeliga, Juraj, podpredseda NR SR (2021-04-30):
Pán poslanec Podmanický, nech sa páči.
Simon, Zsolt, poslanec NR SR (2012-12-17):
Ďakujem veľmi pekne, pani predsedajúca. Pán kolega, snáď jednu vec by bolo treba povedať, že aj tento zákon je podobný ako ten, ktorý sme mali možnosť v júli tohto roka schvaľovať na pomoc farmárom z hľadiska pôžičiek. Aj to bolo veľmi nutné a rýchle, ale účinnosť: 41 prihlášok. Sľúbilo sa aj veľkým podnikom, že aj ony sa budú môcť prihlásiť. Zatiaľ to možné nie je. K tomu, aby tento zákon vstúpil do platnosti a mohol byť uplatnený, je treba aj notifikáciu. Pán kolega, no, snáď nám zostáva len dúfať, že pri frekvencii návštev Rady ministrov pánom ministrom Jahnátkom bude vedieť vybaviť notifikáciu na tento návrh zákona, teda na tento zákon a naši farmári z toho môžu vôbec čokoľvek dostať, hoc riešiť červenú naftu cez PPA je tým najneštandardnejším a najhorším riešením, ktoré môže existovať. Ďakujem.
Z. Horváth, poslanec: (2007-11-27):
Národná rada Slovenskej republiky uznesením č. 556 zo 16. októbra 2007 pridelila vládny návrh zákona, ktorým sa mení a dopĺňa zákon Národnej rady Slovenskej republiky č.152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, na prerokovanie týmto výborom Národnej rady Slovenskej republiky, a to Ústavnoprávnemu výboru Národnej rady Slovenskej republiky, výboru pre sociálne veci a bývanie a výboru pre hospodársku politiku. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor, výbor pre hospodárku politiku, ako i výbor pre sociálne veci a bývanie. Spoločná správa obsahuje jeden doplňujúci a pozmeňujúci návrh, ide o odstránenie chyby v citácii zákona. Spoločnú správu teda gestorský výbor odporúča, pán predseda, schváliť. Skončil som, otvorte, prosím, rozpravu.
Suja, Miroslav, poslanec NR SR (2023-03-14):
Ďakujem za slovo. Pani poslankyňa, nedá sa s vami nijak len súhlasiť. Váš pozmeňovák vnímame ako pozitívny. Viete, každý lekár, ktorý tu vystúpil, alebo zdravotník, čo s týmto má skúsenosť, tak hovoril o tomto zákone, že je nevykonateľný alebo proste nedá sa uskutočniť, a podporujú ho len poslanci, ktorí s tým nemajú priamu skúsenosť, takže keď tvrdia poslanci lekári, keď tvrdí hlavný odborník pre pediatriu, že ako takýto návrh je dobrý, ale nevykonateľný, že to je v súčasnej dobe, tak nedá sa nič len nám, ktorí sme laikovia alebo laici v tomto smere, len veriť a nemôžme to podporiť. Ako ja sám, mne by sa to veľmi páčilo, však som otec piatich synov a boli sme párkrát aj hospitalizovaní, viem, ako to prebiehalo. Sedeli sme na chodbe a z objektívnych príčin, lebo na izbe sa vtedy nedalo ani na stoličke, bolo tam kopu iných detí a niekedy to bolo aj im nepríjemné a mne by bolo takisto nepríjemné, keby rodičia sedeli tých detí pri mojom synovi vtedy, nebudem hovoriť kvôli čomu, aby som zase nebol z niečoho obvinený. Je ťažko nájsť nejakú, to najlepšie riešenie, ale prikloním sa teraz k tým odborníkom, ktorí sú tu v sále, aj k tomu hlavnému pediatrovi, ktorý hovorí, že sa to nedá vykonať, čiže to nepodporíme, tento zákon, a podporíme váš pozmeňovák. Dúfam, že ten prejde.
Šimečka, Michal, podpredseda NR SR (2023-12-20):
Prosím, pán premiér.
Hrnčiar, Andrej, podpredseda NR SR (2018-10-24):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal navrhovateľ, nech sa páči.
P. Paška, predseda NR SR: (2009-11-04):
(Hlasovanie.) 140 prítomných, 126 za, 2 proti, 12 sa zdržalo. Návrh sme schválili.
Mojš, Milan, poslanec NR SR (2019-10-16):
Pán predsedajúci, dajte, prosím, hlasovať o pozmeňujúcom návrhu pána poslanca Ivana.